شیرین ئەبووعاقلە
شیرین ئەبووعاقلە (؛ ٣ی نیسانی ١٩٧١ – ١١ی ئایاری ٢٠٢٢ لە جەنین) ڕۆژنامەنووس و پەیامنێری کەناڵی جەزیرەی قەتەری بۆ ماوەی ٢٥ ساڵ، لە ١١ی ئایاری ٢٠٢٢ لە ئەنجامی ڕوماڵکردنی گرژی و ئاڵۆزی نێوان ھێزەکانی ئیسرائیل و فەلەستینییەکان لە جنین بەھۆی بەرکەوتنی فیشک دەکوژرێت.

ژیان 
لە ساڵی ١٩٧١ لە قودس/ئورشەلیم لەدایکبووە، لە ڕامەڵا نیشتەجێ بوو، کۆلێژی ئەندازیاری بیناسازیی لە زانکۆی زانست و تەکنەلۆژیا لە ئوردن تەواوکردووە، دواتر چووەتە بەشی ڕۆژنامەڤانی و بڕوانامەی بەکالۆریۆسی لە زانکۆی یەرموک لە ئوردن بەدەستھێناوە. دوای تەواوکردنی زانکۆ گەڕاوەتەوە فەلەستین و لە چەندین ڕادیۆی وەک، دەنگی فەلەستین، کەناڵی ئاسمانیی عەممان، دەزگای مفتاح و ڕادیۆی مۆنتیکارلۆ کاری کردووە، لە ساڵی ١٩٩٧ بووەتە کارمەندی کەناڵی جەزیرە و تاوەکو کاتی کوژرانی لە ١١ی ئایاری ٢٠٢٢ لە کارکردن بەردەوام بوو.

کوژران 
لە ١١ی ئایاری ٢٠٢٢ لە ڕووماڵی گرژی و ئاڵۆزی نیوان ھێزەکانی ئیسرائیل و فەلەستینییەکان لە جنین گوولەیە بەر شیرین دەکەوێت پاش گواستتنەوەی بۆ نەخۆشخانەی ئەبووسینان لە جنین وەزارەتی تەندروستی فەلەستین ڕای گەیاند کە پەیامنێرەکەی کەناڵی جەزیرە فیشەک بەر سەری کەوتووە و لە دۆخێکی مەترسیدایە، پاش ماوەیەک دیکە وەزارەتی تەندروستی ڕای گەیاند کە بەھۆی سەختی بارودۆخییەوە لە بەشی فریاکەوتنی نەخۆشخانەی پسپۆڕی ئیبن سینا لە جنین شیرین کۆچی دوای کرد.

سەرچاوەکان 

لەدایکبووانی ١٩٧١
مردووانی ٢٠٢٢